2.

Článok 1 sa mení takto: a) Vymedzenie pojmu „dostupná strana“ sa nahrádza takto: „— „dostupnou stranou (reachable party)“ sa rozumie subjekt, ktorý: a) je držiteľom BIC; b) je určený ako dostupná strana majiteľom TIPS DCA alebo pridruženým systémom; c) je korešpondentom, klientom alebo pobočkou majiteľa TIPS DCA alebo je účastníkom pridruženého systému alebo korešpondentom, klientom alebo pobočkou účastníka pridruženého systému a d) je adresovateľný prostredníctvom platformy TIPS a je schopný zadávať príkazy na okamžitú platbu a prijímať príkazy na okamžitú platbu buď prostredníctvom majiteľa TIPS DCA alebo pridruženého systému alebo priamo, ak mu to povolil majiteľ TIPS DCA alebo pridružený systém,“. b) Vymedzenie pojmu „platobný príkaz“ sa nahrádza takto: „— „platobným príkazom“ (payment order) sa okrem použitia tohto pojmu v článkoch 16 až 18 tejto prílohy rozumie príkaz na okamžitú platbu, kladná odpoveď na storno, príkaz na prevod likvidity z PM na TIPS DCA, príkaz na prevod likvidity z TIPS DCA na PM, príkaz na prevod likvidity z technického účtu TIPS AS na TIPS DCA alebo príkaz na prevod likvidity z TIPS DCA na technický účet TIPS AS,“. c) Vymedzenie pojmu „príkaz na okamžitú platbu“ sa nahrádza takto: „— „príkazom na okamžitú platbu“ (instant payment order) sa v súlade so systémom okamžitých úhrad SEPA (SCT Inst) Európskej platobnej rady rozumie platobný pokyn, ktorý možno vykonať 24 hodín denne v ktorýkoľvek kalendárny deň v roku s okamžitým alebo takmer okamžitým spracovaním a oznámením platiteľovi a zahŕňa i) príkazy na okamžitú platbu z TIPS DCA na TIPS DCA; ii) príkazy na okamžitú platbu z TIPS DCA na technický účet TIPS AS; iii) príkazy na okamžitú platbu z technického účtu TIPS AS na TIPS DCA a iv) príkazy na okamžitú platbu z technického účtu TIPS AS na technický účet TIPS AS;“. d) Dopĺňa sa toto vymedzenie pojmov: „— „technickým účtom pridruženého systému TIPS“ (technický účet TIPS AS) sa rozumie účet, ktorého majiteľom je pridružený systém alebo CB, ktorá ho vedie v mene pridruženého systému v systéme CB, ktorý je súčasťou TARGET2, a pridružený systém ho používa na účely vyrovnania okamžitých platieb vo svojich účtovných knihách, — „príkazom na prevod likvidity z TIPS DCA na technický účet TIPS AS“ sa rozumie pokyn na prevod určitej sumy peňažných prostriedkov z TIPS DCA na technický účet TIPS AS za účelom zvýšenia krytia pozície majiteľa TIPS DCA (alebo pozície iného účastníka pridruženého systému) v účtovných knihách pridruženého systému, — „príkazom na prevod likvidity z technického účtu TIPS AS na TIPS DCA“ sa rozumie pokyn na prevod určitej sumy peňažných prostriedkov z technického účtu TIPS AS na TIPS DCA za účelom zníženia krytia pozície majiteľa TIPS DCA (alebo pozície iného účastníka pridruženého systému) v účtovných knihách pridruženého systému, — „systémom okamžitých úhrad SEPA (SCT Inst) Európskej platobnej rady“ alebo „systémom SCT Inst“ sa rozumie automatizovaný systém otvorených štandardov, ktorý stanovuje súbor medzibankových pravidiel, ktoré majú dodržiavať účastníci SCT Inst a ktorý umožňuje poskytovateľom platobných služieb v SEPA ponúkať automatizovaný produkt okamžitých úhrad v eurách v rámci SEPA, — „službou vyhľadávania pomocou mobilného zástupného identifikátora (mobile proxy look-up - MPL)“ sa rozumie služba, ktorá umožňuje majiteľom TIPS DCA, pridruženým systémom používajúcim technické účty TIPS AS a dostupným stranám, ktorí od svojich klientov dostanú žiadosť o vykonanie príkazu na okamžitú platbu v prospech príjemcu identifikovaného prostredníctvom zástupného identifikátora (napr. číslom mobilného telefónu), získať z centrálneho registra MPL príslušný IBAN a BIC príjemcu, ktoré sa majú použiť na pripísanie dotknutej sumy v prospech príslušného účtu v TIPS, — „poskytovateľom sieťových služieb“ sa rozumie podnik, ktorému Eurosystém udelil koncesiu na poskytovanie služieb pripojenia prostredníctvom jednotného portálu trhovej infraštruktúry Eurosystému, — „IBAN“ je medzinárodné číslo bankového účtu, ktorým sa jednoznačne identifikuje individuálny účet v konkrétnej finančnej inštitúcii v konkrétnej krajine.“ e) Vymedzenie pojmu „poskytovateľa sieťových služieb TIPS“ sa vypúšťa.